Understanding how diet and metabolism affect cancer
Independent Research Fund Denmark
Københavns Universitet
Dannelsen af kræft og dens videre udvikling er i høj grad afhængig af ændringer I den cellulære metabolisme idet kræftceller undergår et metabolisk skifte til et øget glukoseforbrug ved en proces kaldet aerob glykolyse, eller Warburg-effekten. Derudover er det kendt, at risikoen for at udvikle særlige typer af kræft er stærkt associeret med flere metaboliske lidelser, herunder type 2 diabeses og overvægt, og at patienter med metabolisk dysfunktion har øget kræftrelateret dødelighed. Selvom både metabolismerelaterede sygdomme, og et metabolisk skifte i de maligne celler per se, har betydning for dannelsen og udviklingen af kræft, er forståelsen af de molekylære mekanismer, som forbinder disse metaboliske forandringer med sygdomsudviklingen i cancer, fortsat meget begrænset. I dette projekt vil vi bruge dyremodellen Drosophila melanogaster til at undersøge hvordan metabolisk reprogrammering og metabolismerelaterede sygdomme påvirker udviklingen af kræft.
Research Projects (Max 10 MDKK) / DFF-Forskningsprojekt1 / grant